Jugas
Jugas (rus. Юг) – upė Rusijoje, Vologdos ir Kirovo srityse; dešinioji Šiaurės Dviną sudaranti ištaka. Prasideda Šiaurės skliautkalvėse, Kičmegski Gorodoko rajone. Aukštupyje teka į pietus, smarkiai vingiuoja, toliau teka į šiaurės rytus kalvota, miškinga lyguma. Žemupyje pasuka į šiaurės vakarus. Ties Didžiuoju Ustiugu susilieja su Suchona ir sudaro Šiaurės Dviną. Didžiausi intakai: kairieji – Kipšenga, Šarženga, Šonga, Kičmenga, Pyžugas, Varža, Čiriadka; dešinieji – Pičiugas, Entala, Pušma, Luza. Upė užšąla spalio pabaigoje ar lapkričio pradžioje, atitirpsta balandį ar gegužės pradžioje. Prie Jugo įsikūręs Nikolsko miestas (nuo jo upė tinkama laivybai).